Tania Hudson

Tania Nadira Hudson (lahir Tania Nadira Mohd Redzuan; 7 Oktober 1985)Biodata Tania Hudson Azhan.co (19 April 2017). Diperoleh pada 11 Oktober 2017. merupakan seorang pelakon dan model wanita Malaysia dan adik kepada pelakon, Natasha Hudson.Siti Athirah Dzulkifly (20 Ogos 2017). Tania Hudson: Kuatnya si pejuang hidup Utusan Malaysia. Diperoleh pada 2 Mei 2017. Beliau terkenal dengan peranan lakonannya di televisyen termasuk Mayang Mengurai (2010), Encik Suami Mat Salih Celup (2017) dan Sejadah Untuk Dia (2018). Selain itu, beliau juga terkenal dengan peranan filem termasuk Abang Long Fadil 2 (2017) dan KL Special Force (2018) yang kedua-duanya arahan Syafiq Yusof.

Kehidupan awal
Beliau dilahirkan sebagai Tania Nadira binti Mohd Redzuan pada 7 Oktober 1985 di Ipoh, Perak dan merupakan anak bongsu daripada dua beradik. Kakaknya, Natasha Hudson, juga bergiat aktif sebagai pelakon. Seperti kakaknya, beliau juga menggunakan nama keluarga ibunya, ‘Hudson’.

Kerjaya
Tania sebenarnya sudah lama bergiat aktif dalam bidang lakonan, tetapi kurang menyerlah dan kelibatnya sukar dilihat dalam banyak drama ataupun filem. Tania juga aktif dalam iklan komersial dan mula aktif pada usia 18 tahun. Antara iklan yang pernah dijayakannya ialah Kamera Ixus, F&N, Hotlink, Seawhite Skincare.

Tania memegang watak judul dalam siri drama Mayang Mengurai yang disiarkan di TV3 dari 12 Januari hingga 11 Februari 2010. Beliau membuat penampilan pertamanya di layar lebar menerusi filem aksi 2014, Balistik lakonan Rosyam Nor dan Rita Rudaini.

Tania digandingkan bersama Zizan Razak dalam filem aksi komedi Abang Long Fadil 2 arahan Syafiq Yusof, memegang watak sebagai Yana, wartawan TVKL. Filem ini ditayangkan pada 24 Ogos 2017 hingga meraih kejayaan komersial, dan turut menyaksikan kemunculan semulanya dalam bidang lakonan. Persembahannya dalam filem ini melayakkan Tania tercalon bagi kategori Pelakon Harapan Wanita di Festival Filem Malaysia ke-29.Izwan Mohd Isa (26 September 2017). Natasha Hudson masih mahu berlakon  Kosmo!. Dicapai pada 27 Jun 2018. Beliau kembali meneruskan kerjasama bersama Syafiq menerusi filem aksi jenayah yang meraih kutipan pecah panggung, KL Special Force lakonan Syamsul Yusof, Fattah Amin dan Rosyam Nor. Tania memegang watak sebagai Mia, tunang kepada Inspektor Zul lakonan Fattah.

Beliau kini menjalani penggambaran drama Bila Hati Berbisik. Tania kembali melakonkan wataknya sebagai Yana dalam Abang Long Fadil 3 (2022).

Kehidupan peribadi
Tania berdarah kacukan Melayu dan Australia, beliau menghidap penyakit Arteriovenous malformation (AVM) sejak usia kecilnya dan kini kembali pulih dan sihat. Sepanjang tempoh menghidap penyakit itu, beliau bergantung kepada pengambilan ubat-ubatan.

Sebelum ini, beliau pernah digosipkan menjadi punca perpisahan pelakon Fattah Amin dan Neelofa, namun beliau menafikan dakwaan tersebut. Beliau turut menafikan mempunyai hubungan dengan Fattah. Tania dilaporkan mempunyai lebih 60,000 pengikut di laman Instagram beliau. 

Dalam satu temuramah bersama Malaysian Digest pada Jun 2017, Tania mengakui terasa janggal meraikan Hari Raya Aidilfitri di kampung. "Selalunya dua hari sebelum raya memang kami sekeluarga akan balik ke kampung. Keluarga ibu saya besar, dia ada 12 adik beradik. Jadi hari raya memang sangat meriah."

Filemografi

Filem
 Tahun Tajuk Watak Catatan 2012 Ngorat Sherry Filem pertama2014 Balistik Zira  Mana Mau Lari Penyambut chalet Penampilan khas 2017 Abang Long Fadil 2 Yana 2018 KL Special Force Mia 2021 Antaramasa Zahra 2022 Abang Long Fadil 3 Yana

Drama
 Tahun Tajuk Watak Saluran TV Catatan 2010 Mayang Mengurai Mayang MenguraiTV3 Drama pertama  2010-2011 Tiramisu Liana 2011 Kias Ramadan Juruwang Episod: "Seri Muka" 2012 Friday I'm In Love Janna TV9 2013 Surat Dari Langit Biru Lisa TV3 2014 Mencari Cinta Nora  TV1 2016 Kasih Dari Langit TV AlHijrah2017 Cucu Tauke Beras AtikahTV3 Encik Suami Mat Salih Celup Yazmin 2018 Sejadah Untuk Dia Suraya Astro Oasis2020 Dia Random Guy Alina Suffiya TV Okey Bila Hati Berbisik 2021 Tahyul Aminah TV3 2022 Demi Linda TV Okey 2023 Rindu Darul Iman Afifah Penampilan khas

Telefilem
 Tahun Tajuk Watak Saluran TV Catatan 2009 Antara Denai Telefilem pertama  Lagu Kita2010 Nadira Nadira Tika Cinta Berbisik DiahanaTV1 2011 Dekat Padaku Hani 2014 Cinta Hati Suri

Muzik video
 Tahun Tajuk  Penyanyi 1996 "Bagaikan Puteri" Farra

Anugerah dan pencalonan
 Tahun Anugerah Kategori Penerima/Karya tercalon Keputusan Ruj. 2017 Festival Filem Malaysia ke-29 Pelakon Harapan Wanita  Tania Hudson, Abang Long Fadil 2  2018Anugerah Bintang Popular Berita Harian ke-31 Pelakon Filem Wanita Popular   Pasangan Serasi Filem (bersama Zizan Razak)   2023 Anugerah Bintang Popular Berita Harian ke-35 Pasangan Serasi Filem (bersama Zizan Razak) Abang Long Fadil 3 

Rujukan

Pautan luar


Kategori:Kelahiran 1985
Kategori:Orang hidup
Kategori:Pelakon wanita Malaysia
Kategori:Peragawati Malaysia
Kategori:Pelakon wanita Malaysia abad ke-21
Kategori:Orang dari Perak
Kategori:Orang Malaysia berketurunan Melayu
Kategori:Muslim Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Orang Malaysia berketurunan Australia